पाएं अपने शहर की ताज़ा ख़बरें और फ्री ई-पेपरडाउनलोड करें
जेएलएन अस्पताल के काेविड ओपीडी में अब काेराेना संक्रमित मरीजों काे भर्ती किए जाने के दौरान टिकट पर ऑक्सीजन सिलेंडर की अनुपलब्धता के बारे में नहीं लिखवाया जाएगा। रेजीडेंट मरीजों काे यहां की स्थिति के बारे में जरुर अवगत करवा देंगे ताकि मरीज के परिजन अपने विवेक पर मरीजों काे यहां भर्ती करवाएं। जेएलएन में आने के बाद मरीज की स्थिति यदि क्रिटिकल है ताे उसे अवश्य भर्ती किया जाएगा। ऐसा नहीं है कि उसे भगवान भरोसे छाेड़ देंगे। रविवार काे एक काेविड मरीज काे भर्ती किए जाने के दौरान उसकी पत्नी से भर्ती टिकट पर ऑक्सीजन की अनुपलब्धता काे लिखवाए जाने के मामले में अस्पताल प्रशासन ने गंभीरता से लिया है।
मेडिकल काॅलेज के प्रिंसिपल डाॅ. वीबी सिंह ने अधीक्षक डाॅ. अनिल जैन काे कहा है कि यह मालूम करें कि किस रेजीडेंट ने ऐसा लिखवाया। डाॅ. सिंह ने बताया कि मरीजों काे भर्ती करते समय अब ऐसा कुछ नहीं लिखवाया जाएगा। रेजीडेंट यहां बेड फुल हाेने या समस्या के बारे जरूर अवगत करवा देंगे। गौरतलब है कि रेजीडेंट द्वारा मरीजों के परिजन से ऑक्सीजन नहीं हाेने का हवाला देकर भर्ती टिकट पर परिजनों से लिखवाया जा रहा था। भास्कर में यह मामला प्रकाशित हाेने के बाद जिला व अस्पताल प्रशासन दाेनाें ने ही इस मामले में गंभीरता दिखाई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn